Rohana Jalil

Dara Abdul Jalil atau dikenali dengan nama pentas Rohana Jalil (18 Februari 1955 – 20 Jun 2023) merupakan seorang penyanyi wanita Malaysia. 

Kerjaya
Beliau juga merupakan pemenang bagi pertandingan Bintang RTM pada 13 Januari 1980 yang telah diadakan di Auditorium Besar, Angkasapuri.

Beliau pernah menghiburkan orang ramai di majlis perkahwinan dan keramaian sebelum menyertai pertandingan tersebut. Selain itu, dia juga pernah bekerja di kelab untuk menyara keluarga. Beliau juga pernah menyertai pertandingan itu di Johor Bahru sebanyak dua kali, namun kedua-duanya gagal. Pada tahun 1979, beliau telah membuat keputusan untuk berhijrah ke Kuala Lumpur untuk mencuba nasib sekali lagi. Beliau juga tidak menyangka untuk memenangi pertandingan tersebut kerana percubaannya sebelum ini menemui kegagalan. Pada ketika itu, peserta solo terdiri daripada lapan orang manakala peserta berkumpulan terdiri daripada empat buah kumpulan. Beliau telah menerima piala pusingan beserta wang tunai sebanyak $2000 daripada Menteri Penerangan, Dato' Mohamed Rahmat. Beliau juga telah menyatakan hasratnya kepada para pemberita untuk menjadi penyanyi yang terkenal berstatus antarabangsa.

Kematian
Beliau meninggal dunia pada 11:33 malam pada 20 Jun 2023 di Hospital Canselor Tuanku Muhriz, Universiti Kebangsaan Malaysia akibat kebocoran usus dan jangkitan kuman. Beliau dikebumikan di Tanah Perkuburan Islam USJ22.

Anugerah
Tahun AnugerahPenerima/Karya tercalonKategoriKeputusan1986Anugerah Juara Lagu-1Cinta Yang Terbiar Gantian kepada Jamal AbdillahPersembahan TerbaikTempat Ketiga (Menang)1988Anugerah Juara Lagu-3Rayuanku Persembahan TerbaikTempat Kedua (Menang)1994Anugerah Juara Lagu 1994 Jangan Main Mata dan Naluri Cinta (duet To’ki) Finalis

Diskografi

Album studio 
 Di Suatu Ketika (1982)
 Masih Dalam Ingatan (1987)
 Rayuanku (1988)
 Resahku (1989)
 Kerana Dia Kita Terpisah (1990)
 Faez (1991)
 Jangan Main Mata (1993)
 Jelingan Mata/Lembaran Baru (1995)
 Musafir Lalu (1998)

Album pelbagai
 Gembira Di-Hari Raya (1979)
 Setia Bersama (1983)
 Mencipta Lagu Kuala Lumpur (1984)
 Irama Ria Hari Raya (1988)
 Juara Lagu Patriotik 1989 (1989)
 The Greatest Hits: Rohana Jalil & Noorshila Amin (2002)

Album kompilasi
 Pilihan Terbaik (1990)
 Koleksi Klasik Original (1999)
 Taat (2004)
 Memori Hitz (2011)
 Teman Semasa Berada (2010)

Rujukan

Pautan luar
 Senarai album Rohana Jalil oleh Sezali Zakaria
 Senarai album Rohana Jalil oleh Wiraaz Collezzzione

Kategori:Penyanyi wanita Malaysia
Kategori:Peserta Bintang RTM
Kategori:Orang dari Johor
Kategori:Orang Malaysia berketurunan Melayu
Kategori:Muslim Malaysia